เทศบัญญัติเทศบาลตำบลแหลมสักเทศบัญญัติเทศบาลตำบลแหลมสักเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลแหลมสักอำเภออ่าวลึก จังหวัดกระบี่พ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๒) พ.ศ. ๒๕๔๖ เทศบาลตำบลแหลมสักโดยความเห็นชอบของสภาเทศบาลตำบลแหลมสักและโดยความเห็นชอบของผู้ว่าราชการจังหวัดกระบี่ จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลแหลมสัก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลแหลมสัก อำเภออ่าวลึกจังหวัดกระบี่ พ.ศ. ๒๕๕๕ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในเทศบัญญัตินี้แนวชายฝั่งทะเล หมายความว่าแนวที่น้ำทะเลขึ้นสูงสุดตามปกติทางธรรมชาติบริเวณที่ ๑ หมายความว่าบริเวณพื้นที่ที่มีการครอบครองในแนวเขตป่าสงวนแห่งชาติ ป่าปากลาว - ป่าคลองบากันและแนวเขตอุทยานแห่งชาติธารโบกขรณีบริเวณที่ ๒ หมายความว่าบริเวณพื้นที่ในเขตเทศบาลตำบลแหลมสัก เว้นแต่บริเวณที่ ๑ และพื้นที่ตามแนวขนานระยะ๕๐๐ เมตร จากแนวเขตชายฝั่งทะเลของเทศบาลตำบลแหลมสักข้อ ๔ ภายในบริเวณที่ ๑ห้ามมิให้บุคคลใดก่อสร้างอาคารอื่นใด เว้นแต่(๑) อาคารสถาบันราชการ การสาธารณูปโภค และสาธารณูปการที่เป็นของรัฐ(๒) เขื่อน ท่าเทียบเรือ ทาง หรือท่อระบายน้ำสำหรับบริเวณที่ ๑ กรณีที่เอกชนมีสิทธิครอบครองโดยชอบด้วยกฎหมายห้ามก่อสร้างอาคาร ดังต่อไปนี้(๑) อาคารที่มีความสูงเกิน ๑๒ เมตรเว้นแต่โครงสร้างที่เป็นเสารับส่งสัญญาณที่ใช้ในกิจการโทรคมนาคม(๒) อาคารขนาดใหญ่(๓) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๔) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ สถานที่จำหน่ายอาหารที่ใช้ก๊าซ(๕)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๖) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๗) ไซโลเก็บผลิตผลทางการเกษตร(๘) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างหรือปรับปรุงเพื่อทดแทนของเดิม(๙) โรงกำจัดมูลฝอย(๑๐) โรงฆ่าสัตว์(๑๑) อาคารหรือสถานที่ซื้อขายหรือเก็บเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๑๒ เมตรเว้นแต่โครงสร้างที่เป็นเสารับส่งสัญญาณที่ใช้ในกิจการโทรคมนาคม(๒) อาคารขนาดใหญ่(๓) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๔) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซ สถานที่จำหน่ายอาหารที่ใช้ก๊าซ(๕)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๖) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๗) ไซโลเก็บผลิตผลทางการเกษตร(๘) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างหรือปรับปรุงเพื่อทดแทนของเดิม(๙) โรงกำจัดมูลฝอย(๑๐) โรงฆ่าสัตว์(๑๑) อาคารหรือสถานที่ซื้อขายหรือเก็บเศษวัสดุข้อ ๖ ภายในบริเวณพื้นที่ที่กำหนดไว้ตามข้อ ๔และข้อ ๕ ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมาย ว่าด้วยการควบคุมอาคารหรือได้รับอนุญาตตามกฎหมายเฉพาะว่าด้วยกิจการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลแหลมสักรักษาการตามเทศบัญญัตินี้ประกาศณ วันที่ ๙ มีนาคม พ.ศ. ๒๕๕๕กมล บุญธีระเลิศนายกเทศมนตรีตำบลแหลมสัก[เอกสารแนบท้าย]๑. บัญชีแนบท้ายเทศบัญญัติเทศบาลตำบลแหลมสัก๒. แผนที่ท้ายเทศบัญญัติเทศบาลตำบลแหลมสักเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลแหลมสัก อำเภออ่าวลึกจังหวัดกระบี่ พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๓๐ เมษายน ๒๕๕๕ปณตภร/ผู้ตรวจ๑๑ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๐ ง/หน้า ๔๕/๒๖ เมษายน ๒๕๕๕